钦定古今图书集成/明伦汇编/氏族典/第378卷 > 孔思晦
## 钦定古今图书集成/明伦汇编/氏族典/第378卷 > 孔思晦

按《元史孔思晦传》：“思晦，字明道，孔子五十四世孙。资
质端重，性简默，读书讲求义理词章之习，薄而弗为。
家贫，躬耕以为养。至大中，举茂才，为范阳儒学教谕。
延祐初，调宁阳学。仁宗在位，崇尚儒道，一日，亲取孔
氏谱牒按之曰：‘以嫡应袭封者，思晦也’。特授中议大
夫，袭封衍圣公，月俸加至五百缗，赐四品印，升嘉议”
大夫。至顺二年，改赐三品印。元统元年卒。卒之日，有
鹤百馀翔其屋上，又见神光自东南落其舍北。至正
中，朝廷加赠其官，赐谥“文肃。”